hu hu hu hu en es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu it hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu
Keteg | Képzés | Keteg Képzés
A KETEG tantárgyait három elméleti blokkban (gazdaság, társadalomtudományok, teológia) és egy gyakorlati modulban tanítják. A szak tanárai hiteles gazdasági és társadalomtudományi szakemberek, teológusok, akik elkötelezettek az alternatív közgazdasági irányzat iránt. Az oktatók a Sapientiáról, a Corvinusról, a Nemzeti Közszolgálati Egyetemről és a Magyar Tudományos Akadémiáról, illetve a gazdasági vállalkozói szférából (ÉRME Üzleti Hálózat, Focoláre – Közösségi Gazdaság) kerülnek ki.
2 éves posztgraduális, szakirányú továbbképzésünk – a Keresztény Társadalmi Elvek a Gazdaságban (KETEG) – 2022 szeptemberétől újra indul esti tagozaton.
Jelentkezz bátran, ha érdekel, mi a küldetése egy mai keresztény szakembernek a gazdaságban, társadalomban!
Az oklevél megszerzéséhez nem szükséges nyelvvizsga.
Olyan gazdasági és más területeken működő szakemberek képzése, akik a magyarországi, vagy külföldi versenyszféra, vagy non-profit szektor területén hivatásuknak tartják a közjó és a teljes emberi fejlődés lehetőségének megteremtését.
A képzés során általános műveltséget szereznek a társadalomtudományok területén, és egy olyan keresztény társadalmi – gazdasági szemléletet sajátítanak el, amelyet az „Egyház társadalmi tanítására” alapoznak, s szakterületükbe integrálnak.
A KETEG négy szemeszteres posztgraduális esti képzés a Sapientia Szerzetesi Hittudományi Főiskolán. A Budapesti Corvinus Egyetemmel és a római Pápai Szent Tamás Egyetemmel (Angelicum) együttműködve az Egyház társadalmi tanításának szellemében.
Az elkötelezett hallgatók és tanáraik együttgondolkodásként értelmezik ezt a 4 féléves posztgraduális képzést, amelyben számos tevékenységet önkéntes alapon maguk szerveznek: tréningek, konferenciák, előadások, állandó rádióműsor.
„Újfajta gazdasági gondolkodás – tradicionális alapokon.”
A KETEG több mint képzés, a KETEG misszió!
Legyen neked is diplomát e 3 terület kapcsolódásából: gazdaság, társadalomtudományok, teológia!
Ebben az átfogó képzésben a képzés fontos elve a közösség, a közös munka.
A képzés tanárai hiteles gazdasági és társadalomtudományi szakemberek, teológusok, akik elkötelezettek az alternatív közgazdasági irányzat iránt. Az oktatók a Sapientiáról, a Corvinusról, a Nemzeti Közszolgálati Egyetemről és a Magyar Tudományos Akadémiáról, illetve a gazdasági vállalkozói szférából (ÉRME Üzleti Hálózat, Focoláre – Közösségi Gazdaság) kerülnek ki.
Egyik fő erősségünk a csapatmunka: így nem hagyunk magadra  a képzés során sem, mert képzési terveinket, vízióinkat a tanárokból, hallgatókból és az ÉRME hálózat vállalkozóiból álló munkaközösség igyekszik minél szakszerűbben megvalósítani.
Képzés típusa: szakirányú továbbképzés, 2 éves posztgraduális képzés;
Képzési idő: 4 félév
Költségtérítés mértéke: 180.000 Ft/félév helyett most 120.000 Ft/félév
A belső felvételi eljárás díja 3000 Ft, amit az intézmény számlaszámára (10201006-50062850- 00000000) kell befizetni.
A befizetésről szóló igazolást a jelentkezési laphoz csatolni kell.
A felvételi jelentkezés akkor érvényes, ha a jelentkező befizette a felvételi eljárás díját.
(Anyagi rászorultság esetén a képzési díj egy részének fedezésére ösztöndíj igényelhető. Ilyen esetben kérjük vegye fel velünk a kapcsolatot: tanulmanyi.osztaly@sapientia.hu )
Jelentkezési határidő: 2022. szeptember 15.
Felvételi ideje: 2022. szeptember 15-e után.
Az oktatás személyes jelenléttel és online zajlik. A tanórák pénteken és szombaton vannak, egy félévben öt hétvégén van lehetőség a személyes bejárásra és találkozásra a Sapientán. A többi hétvégén online formában lesz tanítás.  Az eddig végzett hallgatók az oktatás magas színvonalát és a közösség erejét jelölték meg, mint a képzés erősségeit.
A pénz nem ördögtől való - magas rangú díjat kapott a KETEG
Az Expanded Reason Award (Kiterjesztett Értelem Díj) nemzetközi pályázat első díját – 367 pályázó, 161 intézmény és 30 ország közül –, a "KETEG képzés és misszió kapta"
A képzésre egyfajta “skizofrén” állapot vitt. Tele voltam kérdésekkel, amik száma nem csökkent a képzés elvégzését követően. Az amit a mindennapi munkámban végzek, és az, ahogy ezt JÓL lehetne csinálni, nem voltak pariban. Ez a fajta gazdaság etikai gondolkodás egy MISSZIÓ. A mainstream közgazdasági gondolatok kapnak egy új színezetet. Helyes arányban voltak a tanulmányi blokkok: teológia/filozófia, társadalomtudományok, gazdaság tudományok. Egymásra épülve, kiegészülve vizsgáljuk a gazdaságot, és a benne ténykedőket. Pozitívum, hogy tavaly a képzést kitüntették, aminek a lényege, hogy egy kiterjesztett tudás birtokába jutunk! Erről szól az Expanded Reason.
A pozitív élmények a négy félév kapcsán: – születtek új barátságok, – nagyon jó volt az együtt gondolkodás az oktatókkal, egymással, – megoldásokat keresünk, – folytatni fogjuk a közös munkát a képzés elvégzését követően is, – használható tudást kaptunk.
A megszerzett tudást úgy tudom hasznosítani, hogy csinálom. Ez bár egyszerűen hangzik, de nem az. Sokat beszélek az új gondolatokról. Megpróbálom az érdeklődés szikráját elhinteni. A jelenleg uralkodó közgazdasági gondolatok között a KETEG-en megszerzett tudás inkább tűnhet eretnek gondolatoknak. Ennek az újfajta gondolkodásnak még nincs meg a fogadó oldala. Egy egyszerű példa: nem a profitmaximalizálás az elsődleges cél, hanem az elért profit felhasználása. Nem vagyunk a profit ellen, de valljuk, hogy a gazdaság van az emberért, és nem az ember a gazdaságért. Ennek a képzésnek helye van a mai világban! ÉRTÉKET közvetít! (Kemenes László)
Bizonyos kósza gondolatok, amelyek az emberben felmerültek, azok a helyükre kerültek és összeálltak egy egésszé. A képzés abban is segített nekem, hogy én megtaláljam a személyes utam a boldogsághoz. A képzés nagyon sok dolgot megvilágított, és képessé tett arra, hogy részt vegyek olyan munkákban, amelyek nagyon nagy örömet okoznak. Az egész életemet sokkal boldogabban tudom élni. (Nagy Nóra)
2022 szeptember 15-30 között. A felvételi pontos időpontjáról, a jelentkezők értesítést kapnak.
Legalább alapképzésben (BA, Bsc), vagy korábbi képzési rendszer szerinti főiskolai szintű képzésben szerzett oklevél. A jelentkezők számára nincs felső korhatár.
FELVÉTELI VIZSGA MÓDJA ÉS TARTALMA: ÍRÁSBELI + SZÓBELI
Felvételi témakörök: alapfokú hittani ismeretek, alapfokú gazdasági ismeretek.
Hitünk és életünk, Szent István Társulat, Budapest, 2010.
BITTSÁNSZKY GÉZA et al.: Közgazdaságtani bevezetés, Szent István Társulat, Budapest, 2009.
BARITZ SAROLTA LAURA: Könyvismertetés: Alford, Helen J. – Naughton, Michael J.: Menedzsment, amelyben a hit számít, Kovász 7 (2003/3–
4) 63. Letölthető: innen.
BARITZ SAROLTA LAURA: Az üzlet, mint hivatás – utópia vagy realitás? Kovász 7 (2003/3–4) 47.o.
JELENTKEZÉSI LAP: a Főiskola honlapjáról: Felvételi eljárás/Felvételi információk/Jelentkezés módja
A jelentkezéshez szükséges mellékletek (csatolandó dokumentumok) a jelentkezési lapon olvashatóak. Ezeket a jelentkezési lappal együtt
kell leadni a főiskola Tanulmányi Osztályán (1052 Budapest, Piarista köz 1., II. emelet 205. szoba) a megadott határidőig.
BELSŐ FELVÉTELI ELJÁRÁS DÍJA: A belső felvételi eljárás díja 3000 Ft, amit az intézmény számlaszámára (10201006-50062850-00000000)
kell befizetni. A befizetésről szóló igazolást a jelentkezési laphoz csatolni kell. A felvételi jelentkezés akkor érvényes, ha a jelentkező befizette a felvételi eljárás díját.
– A szakirányú továbbképzés csak önköltséges formában indul.
– Az oklevél megszerzéséhez nem szükséges nyelvvizsga.
– A Főiskola a képzést a Budapesti Corvinus Egyetemmel együttműködésben hirdeti meg. A képzés elvégzését követően a hallgatók közös oklevelet kapnak.
A teljes képzés ideje
A képzés díja félévenként
Mit kapsz ezért az árért?
A KETEG (Keresztény Társadalmi Elvek a Gazdaságban) egy alternatív gazdasági képzési program és misszió, amely az Egyház társadalmi tanításán ill. Arisztotelészig visszavezethető gazdasági alapokon nyugszik. A képzésnek egyrészt a Sapientia Szerzetesi Hittudományi Főiskola, másrészt a Budapesti Corvinus Egyetem ad otthont. A Sapientián egy négy féléves, posztgraduális, esti szakképzés folyik, a Corvinuson egy szemeszter hosszú, választható tantárgyak formájában tanulják a KETEG tárgyait a hallgatók. A Corvinuson a képzés neve: “Emberközpontú gazdaság”, mivel a képzés logikája szerint a gazdaság alapja és célja az ember. A képzés a Sapientia és a Corvinus által közösen kiadott oklevelet ad.
Három tantárgyblokkból épül fel a képzés:
1. filozófiai/teológiai alapok, mivel az emberközpontúság azt vonja maga után, hogy ismerjük meg a gazdaság főszereplőjét, az embert a maga mélységében is, 2. társadalomtudományi tárgyak, látókör bővítésül, s végül a közgazdaságtan, emberközpontú szemléletben oktatva. Az oktatók magasan képzett tanárok, professzorok a Sapientiáról, Corvinusról, a Magyar Tudományos Akadémiáról, a Nemzeti Közszolgálati Egyetemről, valamint sokszor járnak a KETEGen külföldi előadók is. A KETEG része egy nemzetközi egyetemi és gyakorlati hálózatnak, amelyek hasonló szellemben közelítik meg a közgazdaságtant. A KETEG egyik sajátossága a “gyakorlati tárgy”, amelynek keretében az elveket gyakorló, mind hazai, mind külföldi cégekkel, hálózatokkal találkozhatnak a hallgatók, akár információs, akár személyes formában is. Az oktatási program támogatásául létrejött egy alapítvány is, amely missziós munkája konferenciák, előadások, szalonok, könyvbemutatók szervezése, mintegy támogatva a képzést, hirdetve a KETEG emberközpontú elveit.
A KETEG képzés órái az esti képzések mintájára pénteken délután és szombati napokon lesznek megtartva, az órák látogatása várhatóan kéthetente jelent majd elfoglaltságot.
Ph.D Baritz Sarolta Laura OP, Tóth József, Csath Magdolna, Papp Miklós, Szabó Bertalan, Dr. Deák Hedvig, Dr. Dabóczi Kálmán, Petres Lúcia, Szilas Roland, Dr. Héjj Tibor, Frivaldszky János, Karacs Ágnes, Lentner Csaba, Kék Emerencia, Baranyi Árpád, Kocsis Tamás, Zsóka Ágnes, Nyirkos Tamás, Turgonyi Zoltán, Révay Edit. A gyakorlati projektet 3 alumni hallgató fogja oktatni és felkérés alatt áll néhány professzor és neves szakértő az oktatásra.
Az emberközpontú gazdaságért – Baritz Sarolta Laura OP átvette az Európai Polgár díjat
Az Európai Polgár díjat 2008 óta minden évben odaítéli az Európai Parlament (EP). Magyarországon 2020-ban Baritz Sarolta Laura OP, a Sapientia Szerzetesi Hittudományi Főiskola tanára, a Keresztény Társadalmi Elvek a …
Lezárult a KETEG online konferenciája
2021. június 18-án megrendeztük a KETEG Konferencia 2021. kerekasztal beszélgetését, melyet a résztvevők előadásai előztek meg. A Zoom segítségével megrendezett beszélgetésen három országból jelentkeztek be a résztvevők, aminek fordítással ellátott …
BARITZ LAURA: ÁT KELLENE ÁLLNI A GDP-ALAPÚ HELYETT A KÖZJÓ ALAPÚ GAZDASÁGRA
A járvány által felállított társadalmi-gazdasági diagnózisról és a lehetséges gyógymódokról beszélgettünk az „emberközpontú gazdaságot” hirdető szerzetesnővérrel. – Sokan és sokféleképpen kifejezték az elmúlt hónapokban, hogy a járványhelyzet olyan állapotokra világított rá …
Ha kérdésed van, az alábbi űrlapon írhatsz nekünk üzenetet.
A négy szemeszteres posztgraduális képzésre való jelentkezéshez kérjük, küldd el a kitöltött jelentkezési lapot a szükséges mellékletekkel a következő címre:
Sapientia Szerzetesi Hittudományi Főiskola - Tanulmányi Osztály, 1052 Budapest, Piarista köz 1.
+36 1 486 4484
Copyright © 2022 Keteg Képzés – OnePress téma FameThemes által